**APSTIPRINĀTS**

**Sabiedrības ar ierobežotu atbildību**

**„Labiekārtošana–D”**

**Iepirkuma komisijas sēdē**

**2016. gada 10.februārī**

**Iepirkuma komisijas priekšsēdētājs**

*(personiskais paraksts)* **M. Garkuls**

**NOLIKUMS iepirkumam**

Publisko iepirkumu likuma 8.2 panta noteiktā kārtībā

*(Publisko iepirkumu likuma 2.pielikuma B daļas pakalpojums)*

**“SIA “Labiekārtošana – D” būvobjektu**

**fiziskās apsardzes nodrošināšana””**

**identifikācijas Nr. L2016/04**

Daugavpils, 2016

**1. Vispārīgā informācija**

1.1. Iepirkuma identifikācijas Nr. L 2016/04.

1.2. Pasūtītājs: Sabiedrība ar ierobežotu atbildību „Labiekārtošana–D”, VRN Nr.41503003033, juridiskā adrese: 1.pasažieru iela 6, Daugavpils, LV-5401, Latvijas Republika.

1.3. Iepirkuma metode: Saskaņā ar Publisko iepirkumu likuma 8.2 pantu.

1.4. Kontaktpersona: vecākā iepirkumu speciāliste Svetlana Pankeviča, tālr.: 654 57654, fakss: 65457652, e-pasts: svetlana.pankevica@labiekartosana.lv, tehniskajos jautājumos: Būvdarbu projektu vadītājs Antons Rudzinskis, tālr.: 65420852, 29406407, e-pasts: antons.rudzinskis@labiekartosana.lv.

1.5. Nolikumam atbilstošo piedāvājumu izvēles kritērijs: viszemākā vidējā apsardzes pakalpojuma cena, saskaņā ar iepirkuma finanšu piedāvājuma formu.

1.6. Pretendents nav tiesīgs iesniegt piedāvājumu variantus.

1.7. Piedāvājuma nodrošinājums nav paredzēts.

2. Iepirkuma priekšmets

2.1. Iepirkuma priekšmets: pasūtītāja būvobjektu (turpmāk – objekts) un tajā esošā īpašuma (spec.tehnika, iekārtas, būvmateriāli utt.) apsargāšanas pasākumu kopums, izmantojot vienu vai vairākus apsardzes darbiniekus (atkarība no apsardzes objekta), kuri patstāvīgi atrodas objektā, lai nodrošinātu apsardzes objektu no prettiesiska vai cita veida apdraudējuma, saskaņā ar tehnisko specifikāciju.

2.2. Iepirkuma nomenklatūra: CPV kods: 79710000-4 (Apsardzes pakalpojumi).

2.3. Iepirkuma priekšmets nav sadalīts daļās.

2.4. Līguma summa: līdz EUR 20 000,00 bez PVN. Pasūtītājs negarantē, ka līguma darbības laikā pilnā apmērā būs izņemta visa līgumsumma.

2.5. Iepirkuma priekšmeta pakalpojumu biežums ir atkarīgs no Pasūtītāja realizēto būvobjektu daudzuma un pieejamiem finanšu līdzekļiem.

2.6. Tehniskā specifikācija ir noteikta Nolikuma 2.pielikumā.

2.7. Iepirkuma līguma (turpmāk – līgums) izpildes laiks 24 kalendārie mēneši no iepirkuma līguma noslēgšanas brīža, vai līdz līguma summas apguves.

2.8. Piedāvājuma derīguma termiņš – 60 (sešdesmit) kalendārās dienas no piedāvājumu atvēršanas dienas.

**3. Informācijas apmaiņas nosacījumi**

3.1. Iepirkuma komisijas atbildes uz iespējamo pretendentu rakstiski uzdotajiem jautājumiem un nolikuma skaidrojumi tiks publicēti Daugavpils pilsētas pašvaldības mājas lapā www.daugavpils.lv, sadaļā „Pašvaldības iepirkumi, konkursi”.

3.2. Pasūtītājs sniegs atbildes uz ieinteresēto pretendentu rakstveidā uzdotajiem jautājumiem, vai papildu informāciju piecu dienu laikā no jautājuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām.

3.3. Pretendentu rakstiski uzdotie jautājumi un iepirkumu komisijas atbildes uz tiem, kā arī skaidrojumi attiecībā uz Nolikuma prasībām kļūs saistoši visiem iespējamiem pretendentiem ar to publicēšanas brīdi Daugavpils pilsētas pašvaldības mājas lapā.

3.4. Pretendentiem ir pastāvīgi jāseko līdzi aktuālajai informācijai mājas lapā par konkrēto iepirkumu. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.

**4. Piedāvājumu iesniegšanas laiks un kārtība**

4.1. Piedāvājumus drīkst iesniegt personīgi SIA „Labiekārtošana-D” 4.kabinetā, 1.Pasažieru ielā 6, Daugavpilī, LV-5401, vai atsūtīt pa pastu pēc adreses: SIA „Labiekārtošana-D”, 1.Pasažieru ielā 6, Daugavpilī, LV-5401, sākot ar dienu, kad attiecīgs paziņojums par iepirkumu ir publicēts Iepirkumu uzraudzības biroja mājas lapā.

4.2. Piedāvājumu iesniegšanas pēdējais termiņš – ne vēlāk kā līdz 2016.gada 22.februārim, plkst.11:00 pēc vietējā laika. Ja piedāvājums tiek iesniegts pēc norādītā piedāvājuma iesniegšanas termiņa beigām, to neatvērtā veidā nosūta atpakaļ pretendentam ierakstītā pasta sūtījumā vai nepieņem, ja pieteikumu iesniedz personīgi.

4.3. Piedāvājumu atvēršana notiks 2016.gada 22.februārī, plkst.11.00, 7.kabinetā, atklātā sēdē.

4.4. Piedāvājumu vērtēšanu un lēmumu pieņemšanu komisija veic slēgtā sēdē.

**5. Piedāvājuma noformēšana**

5.1. Dokumenti jāiesniedz latviešu valodā, drukātā veidā, vienā eksemplārā, lapas cauršūtas, numurētas un aizzīmogotas. Dokumenti ir jāiesniedz aizlīmētā aploksnē, uz kuras ir norādīti pretendenta rekvizīti un pasūtītāja adrese: Sabiedrība ar ierobežotu atbildību „Labiekārtošana–D”, 1.pasažieru iela 6, Daugavpils, LV-5401, ar atzīmi: Iepirkumam Publisko iepirkumu likuma 8.2 panta kārtībā

“SIA “Labiekārtošana – D” būvobjektu fiziskās apsardzes nodrošināšana””, ID Nr.L2016/04, neatvērt līdz 2016.gada 22.februārim, plkst.11:00””.

5.2. Piedāvājums jāsagatavo latviešu valodā. Pretendenta atlases vai kvalifikāciju apliecinošus dokumentus var iesniegt svešvalodā. Ja kāds dokuments iesniegts svešvalodā, pretendents tam pievieno tulkojumu latviešu valodā, kārtībā, kāda noteikta Ministru kabineta 2000.gada 22.augusta noteikumos Nr.291 „Kārtība, kādā apliecināmi dokumentu tulkojumi valsts valodā”. Pretējā gadījumā Komisija ir tiesīga uzskatīt, ka attiecīgais atlases vai kvalifikācijas dokuments nav iesniegts.

5.3. Visiem pretendenta iesniegtajiem dokumentiem un to atvasinājumiem ir jābūt noformētiem Ministru kabineta 2010.gada 28.septembra noteikumu Nr.916 “Dokumentu izstrādāšanas un noformēšanas kārtība” noteiktajā kārtībā. Iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.

5.4. Ja kādu Pretendenta iesniegto dokumentu izdevusi 1961.gada 5.oktobra Hāgas konvencijas par ārvalstu publisko dokumentu legalizācijas prasības atcelšanu dalībvalsts iestāde, tad pie tiem ir jābūt pievienotiem APOSTILLE apliecinājumiem. Pārējo valstu iestāžu izsniegtajiem dokumentiem ir jābūt legalizētiem starptautiskajos līgumos noteiktajā kārtībā. Konsulārā legalizācija un dokumentu legalizācija ar APOSTILLE saskaņā ar Dokumentu legalizācijas likumu nav nepieciešama publiskiem dokumentiem, kurus ir izsniegusi Eiropas Savienības dalībvalsts, Eiropas Ekonomikas zonas valsts vai Šveices Konfederācija.

5.5. Pieteikumu, tehnisko un finanšu piedāvājumu un citus iepirkuma dokumentus paraksta persona, kuras pārstāvības tiesības reģistrētas Latvija Republikas Uzņēmumu reģistrā, attiecīgā ārvalsts reģistrā, vai kura ir tam speciāli pilnvarota.

5.6. Pieteikums, tehniskais un finanšu piedāvājums jāsagatavo saskaņā ar pievienotajiem paraugiem.

5.7. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Ja pretendents groza piedāvājumu, tas iesniedz jaunu piedāvājumu ar atzīmi “GROZĪTS”. Tādā gadījumā komisija vērtē grozīto piedāvājumu.

5.8. Pēc piedāvājuma iesniegšanas termiņa beigām pretendents nevar savu piedāvājumu grozīt.

5.9. Pretendentu iesniegtie dokumenti pēc iepirkuma pabeigšanas netiek atdoti atpakaļ.

**6. Prasības pretendentiem un iesniedzamie dokumenti**

6.1. Prasības pretendentiem:

6.1.1. Pretendents ir normatīvajos aktos noteiktajā kārtībā reģistrēts Komercreģistrā vai līdzvērtīgā reģistrā ārvalstīs;

6.2. Iesniedzamie atlases dokumenti kvalifikācijas apliecināšanai:

6.2.1. Pretendenta pieteikums dalībai iepirkumā (1.pielikums);

6.2.2. Informāciju par Latvijā reģistrēta pretendenta reģistrācijas faktu un izslēgšanas nosacījumiem, komisija iegūs publiskās datubāzēs. Ārvalstīs reģistrēts pretendents iesniedz šādus dokumentus, kuri izsniegti ne agrāk kā mēnesi pirms iesniegšanas dienas:

6.2.3. attiecīgās ārvalsts kompetentās institūcijas izsniegtu dokumentu (tulkotu un apliecinātu dokumenta kopiju), kas apliecina, ka pretendents ir reģistrēts normatīvajos aktos noteiktajā kārtībā, vai pretendenta pārstāvja parakstītu un tulkotu attiecīgās ārvalsts publiskā reģistra izdruku, kas apliecina pretendenta reģistrācijas faktu (ja kompetentās institūcijas izziņas netiek izdotas);

6.2.4. attiecīgās ārvalsts kompetentās institūcijas izziņu (tulkotu un apliecinātu dokumenta kopiju), kas apliecina pretendenta likumiskā pārstāvja (vadītāja, direktora) paraksta tiesības. Ja pieteikumu paraksta pilnvarotā persona – papildus pievieno pilnvaras oriģināla eksemplāru.

6.2.5. speciālās atļaujas apsardzes darbības veikšanai (licences) kopija (Ministru kabineta noteikumi Nr.757 “Apsardzes darbības licencēšanas noteikumi”);

6.2.6. visu apsardzes darbinieku, kas veiks apsardzi būvobjektos, apsardzes sertifikātu kopijas.

6.2.7. trīs lielāko klientu saraksts, norādot kontaktpersonas un kontakttālruņus par apsardzes pakalpojumu sniegšanu (3.pielikumā forma).

6.3. Iesniedzamie piedāvājuma dokumenti:

6.3.1. Parakstīts Tehniskais piedāvājums atbilstoši nolikuma 2.pielikumam. Tehniskajam piedāvājumam jāatbilst tehniskās specifikācijas minimālajām prasībām.

6.3.2. Parakstīts Finanšu piedāvājums atbilstoši nolikuma 4.pielikumam, kurā jānorāda kopējās piegādes izmaksas, bez pievienotās vērtības nodokli un ar pievienotās vērtības nodokli.

6.4. Komisija noraida pretendenta piedāvājumu:

6.4.1. ja piedāvājums nav noformēts Nolikumā noteiktajā kārtībā (nav cauršūts un caurauklots vai parakstīts Nolikumā noteiktajā kārtībā);

6.4.2. pretendents nav iesniedzis visus Nolikumā noteiktos dokumentus savas kvalifikācijas novērtēšanai;

6.4.3. pretendents neatbilst Nolikumā noteiktajām kvalifikācijas prasībām;

6.4.4. pretendents iesniedzis neatbilstošu tehnisko vai finanšu piedāvājumu;

6.4.5. pretendenta piedāvājums atzīts par nepamatoti lētu.

**7. Piedāvājumu vērtēšanas kritēriji un lēmuma pieņemšana**

7.1. Iepirkuma komisija izvēlas piedāvājumu ar viszemāko vidējo cenu, kuru atzinusi par atbilstošu Publisko iepirkumu likuma, šī Nolikuma un Tehnisko specifikāciju prasībām.

7.2. Iepirkuma komisija:

7.2.1. Pārbaudīs piedāvājumu atbilstoši Nolikumā norādītajām prasībām, vai tas ir cauršūts un caurauklots, pārbaudīs piedāvājuma noformējumu;

7.2.2. Veiks pretendentu atlasi – pārbaudīs iesniegto dokumentu atbilstību nolikuma prasībām, izskatīs publiskajās datubāzēs pieejamo informāciju par pretendenta kvalifikāciju u.c.;

7.2.3. Pārbaudīs tehniskā piedāvājuma atbilstību tehnisko specifikāciju prasībām un nepieciešamības gadījumā pieprasīs pretendentam izskaidrot tehniskajā piedāvājumā iekļauto informāciju. Pārbaudīs aritmētiskās kļūdas;

7.2.4. Noteiks Nolikuma prasībām atbilstošu piedāvājumu un pieņems lēmumu par pretendentu, kuram atbilstoši citām paziņojumā par līgumu un Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības;

7.3. Trīs darba dienu laikā pēc lēmuma pieņemšanas visi pretendenti tiks informēti par komisijas pieņemto lēmumu;

7.4. Piedāvājumi, kas iesniegti pēc uzaicinājumā norādītā termiņa, netiks vērtēti.

**8. Iepirkuma komisijas darbība**

8.1. Iepirkuma Komisija darbojas saskaņā ar Publisko iepirkumu likuma un dotā Nolikuma prasībām.

8.2 Savus lēmumus komisija pieņem sēžu laikā.

8.3. Komisijas loceklis nevar vienlaikus pārstāvēt pasūtītāja un pretendenta intereses, kā arī nevar būt saistīts ar pretendentu.

8.4. Komisija dokumentē katru iepirkuma stadiju, sastādot attiecīgus protokolus un citus dokumentus.

8.5. Komisijai ir šādas tiesības:

8.5.1. pieprasīt izskaidrot tehniskajā vai finanšu piedāvājumā iekļauto informāciju;

8.5.2. lemt par iesniegtā piedāvājuma noraidīšanu, ja tiek konstatēts, ka tas neatbilst dotā Nolikuma prasībām;

8.5.3. pieņemt lēmumu par iepirkuma uzvarētāju vai objektīva iemeslu dēļ izbeigt iepirkumu, neizvēloties nevienu piedāvājumu;

8.5.4. pieaicināt komisijas darbā speciālistus vai ekspertus ar padomdevēja tiesībām;

8.6.5. veikt citas darbības, kas izriet no šī iepirkuma Nolikuma un Publisko iepirkumu likuma.

8.6. Komisijai ir šādi pienākumi:

8.6.1. izskatīt un izvērtēt pretendentu piedāvājumus un noteikt uzvarētāju;

8.6.2. pārbaudīt, vai piedāvājumos nav aritmētisku kļūdu;

8.6.3. pēc līguma noslēgšanas, nosūtīt paziņojumu Iepirkumu uzraudzības birojam un visiem pretendentiem.

8.7. Komisijas sēdes vada komisijas priekšsēdētājs, kurš:

8.7.1. organizē un vada komisijas darbu;

8.7.2. nosaka komisijas sēžu laiku un apstiprina darba kārtību;

8.7.3. sasauc un vada komisijas sēdes.

**9. Pretendenta tiesības un pienākumi**

9.1. Pretendents nodrošina, lai piedāvājums tiktu noformēts atbilstoši Nolikuma prasībām.

9.2. Katrs pretendents, iesniedzot pieteikumu, apņemas ievērot visus Nolikumā minētos nosacījumus.

9.3. Pretendentam līdz piedāvājumu iesniegšanas termiņa beigām, savlaicīgi iesniedzot pieprasījumu, ir tiesības saņemt skaidrojumus par iepirkuma priekšmetu un tehniskajām specifikācijām.

9.4. Pretendentiem ir pienākums sekot līdzi un ņemt vērā iepirkumu komisijas skaidrojumus vai atbildes, kas tiek publicētas Daugavpils pilsētas pašvaldības mājas lapā internetā www.daugavpils.lv, sadaļā “Pašvaldības iepirkumi, konkursi”.

**10. Citi jautājumi**

Gadījumā, ja normatīvajos aktos tiek izdarīti vai stājas spēkā grozījumi, piemēro normatīvo aktu nosacījumus, negrozot nolikumu.

PIELIKUMĀ:

1. Pieteikuma forma;

2. Tehniskā specifikācija;

3. Pieredzes apraksta piedāvājuma forma;

4. Finanšu piedāvājuma forma;

5. Līguma projekts.

Pielikums Nr.1

“SIA “Labiekārtošana – D”

būvobjektu fiziskās apsardzes nodrošināšana””

Iepirkuma ID Nr.L2016/04

**“PIETEIKUMA FORMA DALĪBAI IEPIRKUMĀ”**

|  |  |  |
| --- | --- | --- |
|  |  |  |
| **sastādīšanas vieta** |  | **datums** |

|  |  |  |  |  |
| --- | --- | --- | --- | --- |
| Informācija par pretendentu\*  □ juridiskā persona  □ juridisko personu apvienība (nereģistrēta)  □ reģistrēta personālsabiedrība  □ cits statuss \_\_\_\_\_\_\_\_\_\_\_\_\_\_\_\_\_\_\_\_\_\_(*norāda Pretendentam atbilstošu statusu*) | | | | |
| Pretendenta nosaukums: | |  | | |
| Reģistrācijas numurs: | |  | | |
| **Juridiskā adrese:** | |  | | |
| **Pasta adrese:** | |  | | |
| **Tālrunis:** | |  | **Fakss:** |  |
| **E-pasta adrese:** | |  | | |
| **Interneta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | | |
| Finanšu rekvizīti | | | | |
| Bankas nosaukums: |  | | | |
| Bankas kods: |  | | | |
| **Konta numurs:** |  | | | |
|  | | | | |
| Informācija par pretendenta kontaktpersonu komerciālos jautājumos (atbildīgo personu) | | | | |
| **Vārds, uzvārds:** |  | | | |
| **Ieņemamais amats:** |  | | | |
| **Tālrunis:** |  | | **Fakss:** |  |
| **E-pasta adrese:** |  | | | |

|  |  |  |  |
| --- | --- | --- | --- |
| Informācija par pretendenta kontaktpersonu juridiskos jautājumos (atbildīgo personu) | | | |
| **Vārds, uzvārds:** |  | | |
| **Ieņemamais amats:** |  | | |
| **Tālrunis:** |  | **Fakss:** |  |
| **E-pasta adrese:** |  | | |

|  |  |  |  |  |
| --- | --- | --- | --- | --- |
| *Informācija par apakšuzņēmēju, uz kura iespējām pretendents balstās, lai apliecinātu savu atbilstību iepirkuma nolikuma prasībām vai kura sniedzamo pakalpojumu vērtība ir vismaz 20% (divdesmit procenti) no piedāvātās iepirkuma līguma summas vai lielāka (turpmāk – apakšuzņēmējs), un katram šādam apakšuzņēmējam izpildei nodot paredzēto iepirkuma līguma daļu (aizpilda, ja tiek piesaistīts).\*\** | | | | |
| Pretendenta nosaukums: | |  | | |
| Reģistrācijas numurs: | |  | | |
| **Juridiskā adrese:** | |  | | |
| **Pasta adrese:** | |  | | |
| **Tālrunis:** | |  | **Fakss:** |  |
| **E-pasta adrese:** | |  | | |
| **Interneta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | | | | |
| Informācija par apakšuzņēmēja atbildīgo kontaktpersonu | | | | |
| **Vārds, uzvārds:** |  | | | |
| **Ieņemamais amats:** |  | | | |
| **Tālrunis:** |  | | **Fakss:** |  |
| **E-pasta adrese:** |  | | | |

\*Ja pretendents ir personu apvienība (nereģistrēta), attiecīgo informāciju sniedz par katru personu apvienības dalībnieku. Savukārt, ja pretendents ir personālsabiedrība, attiecīgo informāciju sniedz par katru personālsabiedrības biedru.

\*\*Sniedz informāciju par iepirkuma līguma izpildes pasākumiem, kurus pretendents nodos saistītajai personai, un resursiem, kurus saistītā persona apņemas nodot pretendenta rīcībā, kā arī veidu, kādā šie resursi tiks pretendentam nodoti.

1. Ar šo mēs apliecinām savu dalību iepirkumā ““SIA “Labiekārtošana – D” būvobjektu fiziskās apsardzes nodrošināšana””” ID Nr. L2016/04 un apstiprinām, ka *(pretendenta nosaukums)* ir iepazinies ar tā nolikumu un piekrīt visiem iepirkuma nolikuma noteikumiem, tie ir skaidri un saprotami, iebildumu un pretenziju pret tiem nav, t.sk., ka pretendents piekrīt visiem nolikuma ietvertā Iepirkuma līguma projekta noteikumiem un apņemas līguma slēgšanas tiesību piešķiršanas gadījumā bez ierunām parakstīt minēto līgumu un pildīt visus tā noteikumus.

2. Piedāvājuma derīguma termiņš ir 60 dienas no piedāvājuma atvēršanas dienas.

3. Pretendenta pasūtījuma veikšanai kontaktpersonas e-pasta adrese:\_\_\_\_\_\_\_\_\_\_\_\_\_\_\_\_, tālrunis:\_\_\_\_\_\_\_\_\_\_\_\_\_\_.

4. Ar šo apliecinām, ka visa piedāvājumā sniegtā informācija ir patiesa.

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums))*

Pielikums Nr.2

“SIA “Labiekārtošana – D”

būvobjektu fiziskās apsardzes nodrošināšana””

Iepirkuma ID Nr.L2016/04

**TEHNISKĀ SPECIFIKĀCIJA**

Iepirkuma priekšmets: pēc pasūtītāja pasūtījuma, pasūtītāja būvobjektu Daugavpils pilsētas administratīvajā teritorijā (atsevišķos gadījumos Elernē, Tabores pagastā, Daugavpils novadā) (turpmāk – objekts) un tajā esošā īpašuma (spec.tehnika, iekārtas, būvmateriāli utt.) apsargāšanas pasākumu kopums, izmantojot vienu vai vairākus apsardzes darbiniekus, kuri patstāvīgi atrodas objektā, lai nodrošinātu apsardzes objektu no prettiesiska vai cita veida apdraudējuma – darba dienās, sestdienās, svētdienās un svētku dienās jebkura diennakts laikā, saskaņā ar spēkā esošiem Latvijas Republikas normatīviem aktiem, kas regulē šo jomu. Pretendenta uzdevums ir nodrošināt Objekta un tajā esošā inventāra apsardzi, kā arī iekšējo drošību Objektā. Objektu apsardzes raksturs nav regulārs un tās ir atkarīgs no Pasūtītāja realizēto būvobjektu daudzuma un pieejamiem finanšu līdzekļiem.

Prasmes visiem apsardzes darbiniekiem, kurus plānots nodarbināt pakalpojumu sniegšanā Pasūtītājam:

• jābūt derīgam apsardzes sertifikātam;

• jābūt labām valsts valodas zināšanām;

• jābūt beigušiem pirmās palīdzības sniegšanas kursus un jāprot sniegt pirmo palīdzību;

• jāzina Latvijas Republikas spēkā esošie normatīvie akti saistībā ar apsardzes darbību.

**Pakalpojuma sniegšanas kārtība un nosacījumi**

1. Nodrošina objekta apsardzi pēc pasūtītāja telefoniskā vai elektroniskā pieprasījuma (pasūtītājam paziņo pretendenta pilnvarotajai personai par nepieciešamību veikt fizisko apsardzi objektā un izpildītājam jānodrošina objekta apsardzi ne vairāk ka 4 (četras) stundas laikā pēc pasūtījuma veikšanas)).

2. Apsardzes darbinieks (i) nepārtraukti atrodas Objektā (postenī).

3. Apsardzes darbinieks (i) dežūras laikā atrodas formas tērpā, bruņoti ar šaujamieročiem vai speciālajiem līdzekļiem. Pretendentam tehniskajā piedāvājumā ir jāsniedz apraksts par apsardzes darbinieku ekipējumu un tehnisko nodrošinājumu, un pretendenta veicamajiem pakalpojumiem personāla kvalifikācijas uzturēšanai un attīstībai (veicamās apmācības).

4. Apsardzes darbinieki stingri ievēro formas nēsāšanas noteikumus, korekti un pieklājīgi sniedz iespējamo palīdzību un informāciju objekta darbiniekiem un apmeklētājiem.

5. Apsardzes darbinieks (i) uztur kārtību un tīrību apsardzes posteņa laikā.

6. Apsardzes darbinieks (i) veic visus nepieciešamos pasākumus, lai aizsargātu objektu no visa veida uzbrukumiem, nepiederošu personu iekļūšanas Objektā, iekšējās kārtības traucēšanas, materiālo zaudējumu nodarīšanas.

7. Ārkārtas un avārijas situāciju gadījumos izsaukt atbildīgos glābšanas dienestus un iespēju robežās aktīvi iesaistīties radušos draudu novēršanā.

8. Apsardzes darbinieks (i) aiztur personu un nodot attiecīgajam Valsts policijas iecirknim personas, kuras tiek turētas aizdomās par noziedzīga nodarījuma vai administratīvā pārkāpuma izdarīšanu un personas kuri mēģina nesankcionēti iekļūt Objektā.

9. Par sabiedriskās kārtības pārkāpumiem, ārkārtas gadījumiem un situācijām Objektā vai tā tiešā tuvumā, apsardzes darbinieks nekavējoties ziņo tiešajam priekšniekam, informē Objekta atbildīgo amatpersonu un reģistrē notikumu speciālā darba žurnālā.

10. Pretendentam ir rakstiski jāinformē Pasūtītāja pilnvaroto personu par katru sertificēta apsardzes darbinieka maiņu, iesniedzot attiecīgā darbinieka apsardzes sertifikāta kopiju.

10. Apsardzes darbiniekiem ir pienākums nepieciešamības gadījumā sniegt pirmo medicīnisko palīdzību (pēc Pasūtītāja pilnvarotās personas pieprasījuma jāuzrāda apliecību par kursu pabeigšanu).

11. Apsardzes darbinieks atbild par Pasūtītāja mantu, saglabā uzticētos materiālās vērtības.

12. Apsardzes darbiniekiem ir jāveic objekta ārējo vizuālo apskati un apgaitu.

Pretendenta piedāvājuma apraksts (tehniskais piedāvājums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo apstiprinām un garantējam sniegto ziņu patiesumu un precizitāti, kā arī atbilstību Iepirkuma noteikumiem.

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

Pielikums Nr.3

“SIA “Labiekārtošana – D”

būvobjektu fiziskās apsardzes nodrošināšana””

Iepirkuma ID Nr.L2016/04

**PRETENDENTA PIEREDZES APRAKSTA FORMA**

Pretendents, tā *amats, vārds, uzvārds* personā, kurš(-a) darbojas pamatojoties uz *statūtiem/pilnvaras*, apliecina, ka tam ir sekojoša pieredze apsardzes pakalpojumu sniegšanā:

|  |  |  |  |  |  |
| --- | --- | --- | --- | --- | --- |
| *Nr. p.k.* | *Klienta nosaukums* | *Apsargājamā platībā* | *Pakalpojuma sniegšanas laika periods* | *Sniegto pakalpojumu raksturojums* | *Pakalpojuma saņēmēja kontaktpersona, tālruņa numurs,*  *e-pasts* |
|  |  |  |  |  |  |
|  |  |  |  |  |  |
|  |  |  |  |  |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

Pielikums Nr.4

“SIA “Labiekārtošana – D”

būvobjektu fiziskās apsardzes nodrošināšana””

Iepirkuma ID Nr.L2016/04

**“FINANŠU PIEDĀVĀJUMA FORMA”**

*(pretendenta nosaukums)* \_\_\_\_\_\_\_\_\_\_\_\_ piedāvā nodrošināt apsardzes pakalpojumu pasūtītājam atbilstoši iepirkuma “SIA “Labiekārtošana – D” būvobjektu fiziskās apsardzes nodrošināšana”” (ID Nr. L2016/04) nolikuma prasībām un par šādām cenām (*euro* bez PVN):

|  |  |  |  |
| --- | --- | --- | --- |
| Nr.  p.k. | Pakalpojums | Vidēja vienas apsardzes posteņa stundas cena EUR,  bez PVN (viena apsarga apmaksa) | Vidēja vienas apsardzes posteņa stundas cena EUR,  bez PVN (apmaksa par otrā un katra nākamā apsarga pakalpojumiem, ja pasūtītājam pastāv) |
| 1. | **Fiziskā apsardze** |  |  |
| PVN \_\_ %: | |  |  |
| Summa ar PVN: | |  |  |

1. Pretendents aprēķina vidējo cenu par apsardzes pakalpojumiem stundā uz vienu personu (aprēķinot apsardzes pakalpojuma maksu jāņem vērā: maksu par vienu apsardzes posteņa stundu EUR, bez PVN dienas laikā, maksu par vienu apsardzes posteņa stundu EUR, bez PVN nakts laikā, maksu par vienu apsardzes posteņa stundu EUR, bez PVN brīvdienas un svētku dienas laikā -dienas laikā, maksu par vienu apsardzes posteņa stundu EUR, bez PVN brīvdienas un svētku dienas laikā - nakts laikā).

2. Pretendentam piedāvātajās cenās ir jāiekļauj visas darba algas, transporta un tehniskās izmaksas, nodokļi (izņemot PVN) un nodevas un jebkādi citi maksājumi, kas nepieciešami iepirkuma līguma savlaicīgai un kvalitatīvai izpildei.

3. Finanšu piedāvājumā aprēķināta cena ir nemainīga un saistoša Pretendentam līguma darbības laikā, neatkarīgi no apsardzes pakalpojuma sniegšanas dienas (darba dienas, brīvdienas vai svētku dienas) diennakts periodā.

**Vidēja vienas apsardzes posteņa stundas cena (viena apsarga apmaksa) bez PVN \_\_% EUR \_\_\_\_\_\_\_\_\_\_** (cipariem un vārdiem)

Ar šo apstiprinām un garantējam sniegto ziņu patiesumu un precizitāti, kā arī atbilstību Iepirkuma noteikumiem.

*(Uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

Pielikums Nr.5

“SIA “Labiekārtošana – D”

būvobjektu fiziskās apsardzes nodrošināšana””

Iepirkuma ID Nr.L2016/04

“IEPIRKUMA LĪGUMA PROJEKTS”

Par fiziskās apsardzes nodrošināšanu

Daugavpilī 2016.gada \_\_\_.\_\_\_\_\_\_\_\_\_\_\_\_\_

Sabiedrība ar ierobežotu atbildību (SIA) „Labiekārtošana - D”, reģistrācijas Nr.41503003033, tās valdes locekļa Sergeja Blagoveščenska personā, kurš darbojas uz statūtu pamata (turpmāk – Pasūtītājs), un

\_\_\_\_\_\_\_\_\_\_\_\_tās vārdā \_\_\_\_\_\_\_\_\_, kurš rīkojas uz \_\_\_\_\_\_\_ pamata, turpmāk – Izpildītājs, no otras puses, turpmāk atsevišķi - Puse, kopā sauktas - Puses, noslēdz iepirkuma līgumu, turpmāk – Līgums.

1. **Vispārīgie noteikumi**

1.1. Izpildītājs ir piedalījies Pasūtītāja rīkotajā iepirkuma procedūrā, kas veikta saskaņā ar Publisko iepirkumu likuma 8.2 daļu (2.pielikuma B daļas pakalpojums ) “SIA “Labiekārtošana – D” būvobjektu fiziskās apsardzes nodrošināšana””, identifikācijas Nr. L2016/04.

1.2. Saskaņā ar Pasūtītāja iepirkuma komisijas 2016.gada \_\_.\_\_\_\_\_\_\_\_\_\_ lēmumu Nr.\_\_\_\_\_\_\_ Izpildītājs ir ieguvis tiesības realizēt savu iepirkumam iesniegto piedāvājumu.

2. **Līguma priekšmets**

Pasūtītājs uzdod, un Izpildītājs apņemas nodrošināt Pasūtītāja būvobjektu - tās teritorijā, turpmāk – Objekts, fiziskās apsardzes pakalpojumus, turpmāk kopā – apsardze vai pakalpojumi, saskaņā ar Līguma pielikumā “Tehniskais piedāvājums un finanšu piedāvājums” noteiktajām prasībām, visā Daugavpils pilsētas teritorijā (atsevišķos gadījumos Elernē, Tabores pagastā, Daugavpils novadā) un Latvijas Republikā spēkā esošajiem normatīvajiem aktiem, kā arī Pakalpojuma sniegšanā ievērot Apsardzes darbības likumu un citus Latvijas Republikā spēkā esošos normatīvos aktus.

3. **Līguma summa un norēķinu kārtība**

3.1. Kopējā Līguma summa bez PVN ir 20 000,00 EUR (divdesmit tūkstoši euro un 00 centi). PVN tiek maksāts papildus, saskaņā ar Latvijas Republikas normatīvo aktu prasībām un spēkā esošo likmi.

3.2. Par saņemtajiem pakalpojumiem Pasūtītājs norēķinās ar Izpildītāju saskaņā ar Līguma pielikumā “Tehniskais piedāvājums un finanšu piedāvājums” noteiktajām apsardzes maksām un faktiski sniegtajiem apsardzes pakalpojumiem, ja tādi ir sniegti.

3.3. Kopējā Līguma summā ir iekļautas visas izmaksas, kas nepieciešamas Līguma saistību izpildei, t.sk. tehniskās, transporta un visas personāla atalgojuma izmaksas, u.c., kā arī nodokļi un nodevas, izņemot PVN.

3.4. Pasūtītājs samaksu par pakalpojuma nodrošināšanu veic 20 (divdesmit) darba dienu laikā pēc pakalpojumu pieņemšanas – nodošanas akta abpusējas parakstīšanas un rēķina saņemšanas no Izpildītāja, kas tiek nosūtīts uz Pasūtītāja e-pastu: [info@labiekartosana.lv](mailto:info@labiekartosana.lv), pastu vai nogādāts personiski Daugavpilī, 1.pasažieru ielā 6.

3.5. Pasūtītājs maksājumu veic euro (EUR) bezskaidras naudas norēķinu veidā uz Izpildītāja rēķinā norādīto norēķinu kontu bankā.

3.6. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.

4. **Objekta pieņemšana un nodošana**

4.1. Pasūtītājs nodod, bet Izpildītājs pieņem apsardzē Objektu ievērojot Pasūtītāja Objekta noteikto apsargu skaitu, adresi un apsardzes laiku.

4.2. Objekta nodošana apsardzē notiek Pušu pilnvarotajām personām pieņemšanas nodošanas aktu, kurā norāda:

4.2.1. brīdi, ar kuru Objekts tiek nodots apsardzē;

4.2.2. Objekta un specializēto iekārtu faktisko stāvokli (tai skaitā tehnikas degvielas daudzuma radītāju datus);

4.2.3. par Objektu atbildīgās Izpildītāja pilnvarotās personas vārdu, uzvārdu un kontaktinformāciju.

4.3. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:

4.3.1. Pasūtītājs piešķir tiesības pārstāvēt Pasūtītāju jautājumos, kas saistīti ar Līguma izpildi, un tiesībām parakstīt Līguma pieņemšanas-nodošanas aktus un pieteikt pretenzijas, pasūtīt apsardzi: \_\_\_\_\_\_\_\_\_\_\_ (tālr. \_\_\_\_\_\_; mob. \_\_\_\_\_\_\_\_; e-pasts: \_\_\_\_\_\_\_\_\_\_\_\_);

4.3.2. Izpildītājs piešķir tiesības pārstāvēt šo Līgumu un parakstīt Līguma pieņemšanas-nodošanas aktus, pieņemt pretenzijas un apsardzes pasūtījumus: \_\_\_ (tālr.\_\_\_; mob.\_\_\_; e-pasts:\_\_\_).

4.4. Puses nevar nodot Līguma saistību izpildi trešajai personai bez otras Puses iepriekšējas rakstiskas piekrišanas.

**5. Pušu tiesības un pienākumi**

5.1. Izpildītāja tiesības un pienākumi:

5.1.1. sniegt Pakalpojumu saskaņā ar Līguma pielikumā “Tehniskā specifikācija un finanšu piedāvājums” noteiktajām prasībām;

5.1.2. ievērot fiziskās apsardzes darba kārtības instrukcijas noteikumus;

5.1.3. ievērot Latvijas Republikas normatīvo aktu noteikumus, tajā skaitā darba drošības noteikumus, kā arī uzņemties atbildību par sekām, kuras varētu iestāties normatīvo aktu neievērošanas vai nepienācīgas ievērošanas rezultātā;

5.1.4. uzturēt spēkā visā Līguma darbības laikā profesionālās civiltiesiskās atbildības apdrošināšanas polisi;

5.1.5. neizpaust trešajām personām informāciju par apsargājamā objekta apsardzes organizāciju un citu informāciju, kas kļuvusi pieejama, veidot apsardzes pienākumus.

5.2. Pasūtītāja pienākumi un tiesības:

5.2.1. sniegt Izpildītājam nepieciešamās un Pasūtītāja rīcībā esošās ziņas par Objektu, kas nepieciešamas Pakalpojuma kvalitatīvai sniegšanai;

5.2.2. savlaicīgi ziņot Izpildītājam par Pasūtītājam zināmiem apstākļiem, kas var ietekmēt kārtības nodrošināšanu Objektā vai izsaukt prettiesisku rīcību;

5.2.3. neprasīt Izpildītājam veikt darbības, kas ir pretrunā ar Latvijas Republikas normatīvajiem aktiem;

5.2.4. veikt apmaksu saskaņā ar Līguma noteikumiem.

**6. Pušu atbildība**

6.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.

6.2. Izpildītājam ir tiesības prasīt no Pasūtītāja līgumsodu, ja Pasūtītājs pārkāpj Līguma 3.3..punktā noteikto samaksas termiņu, 0,1 % (viena procenta desmitdaļa) apmērā no laikā nesamaksātās summas par katru nokavēto dienu, bet ne vairāk par 10% (desmit procenti) no maksājuma atlikušās summas. Līgumsoda samaksa neatbrīvo Pasūtītāju no saistību izpildes.

6.3. Puse tiesību prasīt zaudējumu atlīdzību var izlietot, ja otra Puse pirms tam ierakstītas vēstules veidā vai ar drošu elektronisko parakstu parakstītas vēstules veidā ir brīdināta par Līguma pārkāpumu, bet pārkāpuma radītās sekas nav novērstas 10 (desmit) darba dienu laikā.

6.4. Puses nevar vainot par līgumsaistību nepildīšanu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:

6.4.1. no kura nav iespējams izvairīties un kura sekas nav iespējams pārvarēt;

6.4.2. kuru Līguma slēgšanas brīdī nebija iespējams paredzēt;

6.4.3. kas nav radies Puses vai tās kontrolē esošas personas rīcības dēļ;

6.4.4. kas padara saistību izpildi ne tikai apgrūtinošu, bet neiespējamu.

6.5. Jebkādas domstarpības, strīdi vai pretenzijas, kas rodas Līguma dēļ vai sakarā ar tā pārkāpumiem, neizpildi vai spēkā neesamību, tiek risinātas pārrunu ceļā. Gadījumā, ja Puses nevar panākt vienošanos, tad attiecīgais strīds tiek nodots izskatīšanai Latvijas Republikas tiesā atbilstoši Latvijas Republikas Civilprocesa likumā noteiktajai lietu piekritībai.

**7.** **Līguma spēkā esamība un izbeigšana**

7.1. Līgums stājas spēkā ar tā abpusējās parakstīšana datumu un noslēgts uz 24 mēnešiem, vai līdz brīdim, kad ir iztērēta Līguma kopējā summa, atkarībā no tā kurš no nosacījumiem iestāsies pirmais.

7.2. Katra no Pusēm var vienpusēji izbeigt Līgumu, brīdinot par to otru Pusi vismaz 75 (septiņdesmit piecas) dienas iepriekš, neatlīdzinot otrai Pusei nekādus ar šādu Līguma izbeigšanu saistītos zaudējumus.

7.3. Pasūtītājam ir tiesības nekavējoties vienpusēji izbeigt Līgumu, neatlīdzinot otrai Pusei nekādus ar šādu Līguma izbeigšanu saistītos zaudējumus, ja Pasūtītājs:

7.3.1. Pakalpojumi tiek sniegti neatbilstoši Līgumam vai tā pielikumiem, un šī neatbilstība nav vai nevar tikt novērsta 5 (piecu) darba dienu laikā;

7.3.2. Izpildītājs Līguma noslēgšanas vai izpildes laikā sniedzis nepatiesas vai nepilnīgas ziņas vai apliecinājumus vai veicis prettiesisku darbību;

7.3.3. Izpildītājs Pasūtītājam nodarījis zaudējumus;

7.3.4. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;

7.3.5. Ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma.

7.4. Līgums var tikt izbeigts Pusēm rakstiski vienojoties.

**8. Citi noteikumi**

8.1. Ja kādai no Pusēm tiek mainīts kāds no Līgumā minētajiem e-pastiem, tālruņiem, adresēm vai citiem rekvizītiem, kā arī ja tiek mainīta Līguma 4.3. punktā norādītās kontaktpersonas, Puse par to 1 (vienas) darba dienas laikā elektroniski paziņo otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.

8.2. Korespondence, kas saskaņā ar Līgumu jānosūta otrai Pusei ierakstītas vēstules veidā vai ar drošu elektronisko parakstu parakstītas vēstules veidā, uzskatāma par saņemtu attiecīgi vēlākais septītajā dienā pēc tās nodošanas pastā vai otrajā darba dienā pēc nosūtīšanas. Pasūtītājs ierakstītās vēstules sūta uz Izpildītāja juridisko adresi, bet ar drošu elektronisko parakstu parakstītas vēstules uz Līguma norādīto Pasūtītāja e-pasta adresi.

8.3. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.

8.4. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.

8.5. Izpildītājam savlaicīgi, bet ne vēlāk kā 3 (trīs) darba dienu laikā, jāinformē Pasūtītājs par jebkurām izmaiņām saimnieciskajā darbībā, tai skaitā par reģistrēšanu vai izslēgšanu no Valsts ieņēmumu dienesta ar PVN apliekamo personu reģistra, kā arī par saimnieciskās darbības apturēšanu, maksātnespējas vai bankrota procedūras uzsākšanu.

8.6. Jautājumos, ko neregulē Līgums, Puses vadās pēc spēkā esošajiem Latvijas Republikas normatīvajiem aktiem.

8.7. Līgumu var grozīt tikai tad, ja Līguma grozījumi ir nebūtiski. Līguma grozījumu būtiskums tiek izvērtēts saskaņā ar Publisko iepirkumu likumu un publisko iepirkumu jomā kompetentu iestāžu izstrādātajiem metodiskajiem norādījumiem un vadlīnijām.

8.8. Līgums ir saistošs Pusēm, kā arī to saistību pārņēmējiem.

8.9. Līgums sastādīts uz \_\_ (\_\_\_\_\_\_\_) lapas, ko veido Līguma pamatteksts uz \_\_\_ (\_\_\_\_\_\_\_\_\_) lapām, Tehniskais piedāvājums (1.pielikums) uz \_\_ (\_\_\_\_\_\_\_\_\_\_\_\_) lapām, Finanšu piedāvājums (2.pielikums) uz 1 (vienas) lapas, divos identiskos eksemplāros valsts valodā, kuriem ir vienāds juridiskais spēks, no kuriem viens eksemplārs tiek nodots Izpildītājam, bet otrs eksemplārs Pasūtītājam.

**Pušu rekvizīti un paraksti**

(datums)